**OBRAZLOŽENJE POSEBNOG DIJELA DRUGIH IZMJENA I DOPUNA PRORAČUNA GRADA NOVSKE ZA 2019. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **31.084.495,00 kn**, a istima će se financirati ukupno 13 (trinaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **999.146,00 kn** ili **3,32 %.**

**Tablica broj 1 : Prikaz izmjena programa Upravnog odjela za društvene djelatnosti, pravne poslove i javnu nabavu za 2019. godinu**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u Proračunu za 2019.** | **Naziv programa** | **Plan****2019.** | **Izmjene****2019.** | **Promjene** |
| 1. | 1001 | Javna uprava i administracija | 6.175.339,00 | 6.365.586,00 | 190.247,00 |
| 2. | 1007 | Zdravstvo | 50.000,00 | 100.000,00 | 50.000,00 |
| 3. | 1011 | Razvoj civilnog društva | 1.426.000,00 | 1.456.000,00 | 30.000,00 |
| 4. | 1012 | Javne potrebe u kulturi | 2.585.741,00 | 2.895.800,00 | 310.059,00 |
| 5. | 1013 | Sufinanciranje obrazovanja | 3.228.947,00 | 3.521.626,00 | 292.679,00 |
| 6. | 1014 | Predškolski odgoj | 9.318.791,00 | 9.440.061,00 | 121.270,00 |
| 7. | 1015 | Poticanje demografskog rasta | 500.000,00 | 500.000,00 | 0,00 |
| 8. | 1017 | Socijalna skrb | 1.516.000,00 | 1.516.000,00 | 0,00 |
| 9. | 1018 | Razvoj sporta i rekreacije | 1.970.700,00 | 1.975.591,00 | 4.891,00 |
| 10. | 1019 | Poticanja razvoja turizma | 138.000,00 | 138.000,00 | 0,00 |
| 11. | 1020 | Sjećanje na Domovinski rat | 203.700,00 | 203.700,00 | 0,00 |
| 12. | 1021 | Program „Zaželi“ | 2.821.872,00 | 2.821.872,00 | 0,00 |
| 13. | 1023 | Programi za djecu i mlade | 150.259,00 | 150.259,00 | 0,00 |
|  | **13 programa** | **Ukupno** | **30.085.349,00** | **31.084.495,00** | **999.146,00** |

**1.1. Program 1001 JAVNA UPRAVA I ADMINISTRACIJA**

U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A1000001 Rashodi za zaposlene**

Sredstva za financiranje aktivnosti 1001 A1000001 Rashodi za zaposlene povećavaju se na iznos od 2.490.386,00 kn. Sredstva se povećavaju za iznos od 70.247,00 kn za isplatu otpremnine službenici kojoj je radi odlaska u mirovinu prestao radni odnos te radi povećanja doprinosa na plaću vježbenika iz prihoda za posebnu namjenu.

* + 1. **Aktivnost 1001 A100002 Materijalno-financijski rashodi**

Sredstva za financiranje aktivnosti 1001 A1000002 Materijalno-financijski rashodi povećavaju se na iznos od 1.629.200,00 kn. Sredstva za financiranje ove aktivnosti povećavaju se za iznos od 112.000,00 kn, i to na pozicijama: poštarine (radi povećanja cijena poštanskih usluga), obveznog i sistematskog zdravstvenog osiguranja (radi povećanja broja službenika i zaposlenika u javnim radovima), usluga tekućeg i investicijskog održavanja, intelektualnih usluga, usluga objave oglasa, grafičkih i tiskarske usluga, poklona te nabave knjiga (radi povećanih potreba u odnosu na prvobitno osigurana sredstva).

* 1. **Program 1007 ZDRAVSTVO**

U Programu 1007 ZDRAVSTVO dodaje se sljedeći tekući projekt:

**1.2.1. Tekući projekt 1007 T10003 Povećani zdravstveni standard**

Osiguravaju se sredstva za financiranje tekućeg projekta 1007 T1000001 – Povećani zdravstveni standard u iznosu od 50.000,00 kn. Povećani zdravstveni standard odnosi se na dolazak liječnika specijalista – ortopeda u novljansku ispostavu Doma zdravlja Kutina, prema prijedlogu Sporazuma s bolnicom dr. Ivo Pedišić Sisak.

**1.3. Program 1011 RAZVOJ CIVILNOG DRUŠTVA**

**1.3.1. Tekući projekt 1011 T100004 Udruge iz Domovinskog rata**

Sredstva za financiranje tekućeg projekta 1011 T100004 Udruge iz Domovinskog rata povećavaju se na iznos od 308.000,00 kn. Sredstva se povećavaju za iznos od 30.000,00 kn radi potrebe osiguranja sredstava za nabavu odora i opreme za „Gradišku pukovniju“ koja će se osnovati u Novskoj radi nastupa na manifestacijama i svečanostima. Za navedeni iznos raspisat će se novi Javni poziv za dodatno financiranje udruga iz Domovinskog rata.

* 1. **Program 1012 JAVNE POTREBE U KULTURI**
		1. **Aktivnost 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici „Ante Jagar“ Novska**

Sredstva za financiranje aktivnosti 1012 A100001 Rashodi za zaposlene u Pučkom otvorenom učilištu Novska te u Gradskoj knjižnici i čitaonici Novska povećavaju se na iznos od 1.517.659,00 kn, a ukupno povećanje iznosi 299.059,00 kn. Sredstva se povećavaju radi usklađivanja minimalne plaće za troje zaposlenika i povećanja plaća za druge zaposlenike u Pučkom otvorenom učilištu u iznosu od 117.058,00 kn, a u Gradskog knjižnici i čitaonici „Ante Jagar“ Novska povećanje iznosi 182.001,00 kn, a odnosi se na povećanje plaća zaposlenicima te na planiranje potrebnog novog zapošljavanja, domara na pola radnog vremena te dva nova knjižničara koji će raditi na popisivanju dviju velikih zbirki knjižne građe doniranih od fizičkih osoba, a kasnije će raditi (nakon uređenja prostora i osnivanja) u knjižnom ogranku Rajić.

* + 1. **Aktivnost 1012 A100002 Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“**

Sredstva za financiranje aktivnosti 1012 A100002 Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“ povećavaju se na iznos od 475.249,00 kn, a povećanje od 8.000,00 kn odnosi se na rashode za usluge u Gradskoj knjižnici i čitaonici- izrada dokumentacije za zaštitu osobnih podataka.

* + 1. **Tekući projekt 1012 T10004 Nabava opreme**

Sredstva za financiranje tekućeg projekta 1012 T100004 Nabava opreme u Gradskoj knjižnici i čitaonici „Ante Jagar“ Novska povećavaju se na iznos od 177.000,00 kn.

Sredstva za financiranje ovog tekućeg projekta povećavaju se za iznos od 3.000,00 kn uz istovremenu promjenu sredstava kapitalnih pomoći iz Ministarstva kulture na način da se umanjuju sredstva Ministarstva za nabavu knjiga za iznos od 27.000,00 kn uz istodobno osiguranje sredstava iz istog izvora za nabavu računalne opreme (20.000,00 kn), za projekt „ U zemlji dječurliji“ (3.000,00 kn), za projekt „Knjižnica na plaži“ (4.000,00 kn) te za projekt „Sepetić pun priča“ (3.000,00 kn).

**1.5. Program 1013 SUFINANCIRANJE OBRAZOVANJA**

**1.5.1. Aktivnost 1013 T10001 Sufinanciranje programa škola s područja Grada**

Sredstva za financiranje tekućeg projekta 1013 T100001 Sufinanciranje programa škola s područja Grada povećavaju se na iznos od 787.900,00 kn. Sredstva za financiranje ovog tekućeg projekta povećavaju se u ukupnom iznosu od 234.900,00 kn, i to za potrebe Osnovne škole Novska u iznosu od 199.900,00 kn za dodatne radove na unutarnjem uređenju škole koje je bilo nužno sanirati, Osnovnoj školi Lipovljani, iznos od 20.000,00 kn za izgradnju sunčane učionice u PŠ Subocka te Srednjoj školi Novska, iznos od 15.000,00 kn, od kojih 6.000,00 kn za nacionalni eTwining projekt „Statistika naša svagdašnja“ u kojem sudjeluje 11 škola iz RH, a osim Srednje škole Novska u projekt je uključena i Osnovna škola Novska te 9.000,00 kn za nagradno putovanje učenicima koji su nagrađeni na natjecanjima i njihovim mentorima, radi poticanja i nagrađivanja izvrsnosti.

**1.5.2. Aktivnost 1012 A100001 Rashodi za zaposlene**

Sredstva za financiranje aktivnosti 1012 A100001 Rashodi za zaposlene u Pučkom otvorenom učilištu Novska povećavaju se na iznos od 672.779,00 kn.

Sredstva se povećavaju za iznos od 57.779,00 kn radi povećanja plaća zaposlenika u Pučkom otvorenom učilištu Novska.

**1.6. Program 1014 PREDŠKOLSKI ODGOJ**

* + 1. **Aktivnost 1014 A100002 Materijalno-financijski rashodi**

Sredstva za financiranje aktivnosti 1014 A100002 Materijalno-financijski rashodi povećavaju se na iznos od 1.438.723,00 kn. Sredstva za ovu aktivnost povećavaju se za iznos od 12.153,00 kn iz vlastitih sredstava, uz istovremenu preraspodjelu sredstava unutar ove aktivnosti u skladu s potrebama na način da se umanjuju sredstva na poziciji stručnog usavršavanja zaposlenika, uredskom materijalu i uslugama tekućeg i investicijskog održavanja, a povećavaju se na poziciji intelektualnih usluga povećanje - ugovor o djelu vanjskog suradnika te za usluge provedbe postupka zaštite podataka.

**1.6.2. Kapitalni projekt 1014 K100002 Energetska obnova zgrade Dječjeg vrtića „Radost“ Novska**

Sredstva za financiranje kapitalnog projekta 1014 K100002 Energetska obnova zgrade Dječjeg vrtića „Radost“ Novska povećavaju se na iznos od 2.264.073,00 kn.

U ovom kapitalnom projektu povećavaju se sredstva za iznos od 63.152,00 kn radi potrebe dodatnih ulaganja u uređenje i saniranje okoliša vrtića (uređenje staza oko zgrade, drenaža te obnova terasa antistresnim podlogama za jasličke skupine) nakon izvršene energetske obnove zgrade vrtića. Navedeni radovi nisu bili obuhvaćeni ugovorom s izvođačem radova na energetskoj obnovi zgrade radi čega se isti planiraju iz sredstava proračuna Grada Novske.

**1.6.3. Tekući projekt 1014 T100001 Nabava opreme**

Sredstva za financiranje tekućeg projekta 1014 T100001 Nabava opreme povećava se na iznos od 221.245,00 kn. Sredstva za ovaj tekući projekt nabave opreme povećavaju se za iznos od 45.965,00 kn radi nabave informatičke opreme – novog servera.

**1.7. Program 1018 RAZVOJ SPORTA I REKREACIJE**

**1.7.1. Aktivnost 1018 A100001 Financiranje sportskih klubova**

Sredstva za financiranje aktivnosti 1018 A100001 Financiranje sportskih klubova povećavaju se na iznos od 1.975.591,00 kn. Sredstva za financiranje ove aktivnosti povećavaju se za iznos od 4.891,00 kn radi osiguranja sredstava za kapitalnu donaciju - nabava 40 stolica za potrebe Zajednice sportskih udruga Grada Novske.

**2. Razdjel 003 UPRAVNI ODJEL ZA PRORAČUN I FINANCIJE**

**2.1.1. Aktivnost 1001 A100002 Materijalno - financijski rashodi**

Aktivnost materijalno - financijskih rashoda ovim je Izmjenama i dopunama Proračuna povećana sa 635.808,00 kn za 33.225,00 kn ili za 5,23 % te iznosi 669.033,00 kn. Rashodi su povećani za tiskanje 4.100 komada proračunskog vodiča za građane „Proračun u malom” u iznosu od 12.300,00 kn, zatim za novu računalnu aplikaciju koja objedinjenjuje unos i obračun neoporezivih primitaka i naknada iz Proračuna Grada Novske, izvještavanje Porezne uprave i naloge za plaćanje u iznosu od 10.125,00 kn, te za održavanje računalnih usluga (mjesečno održavanje), upravo iz implementacije nove aplikacije, 10.800,00 kn.

**2.1.2. Tekući projekt 1001 T100007 In-LoRe-USPOSTAVA e-Računa u javnoj nabavi**

 Radi se o projektu čiji je nositelj i koordinator Ministarstvo gospodarstva, poduzetništva i obrta, a Grad Novska projektni partner, a cilj mu je poticanje širenja i ubrzanja korištenja strukturiranog elektroničkog računa od strane javne uprave. Projektom se tako želi postići daljnja transformacija javnog i državnog sektora te integriranje jedinica lokalne i područne samouprave na navedenu platformu za uvođenje digitalnih procedura u procese fakturiranja, kao i ostvarivanje svih prednosti koje donosi elektroničko fakturiranje i korištenje eRačuna. Rashodi za ovaj projekt su planirani u iznosu od 62.500,00 kn (12.500,00 kn iz izvora općih prihoda i primitaka, te 50.000,00 kn iz izvora pomoći) radi prilagodbe i integracije programskog rješenja za korištenje e-Računa. Pripreme za implementaciju e-Računa započele su tijekom 2018. godine, ali bez realiziranih rashoda na projektu koji se očekuju u tekućoj godini, pa je ovim izmjenama i dopunama Proračuna ovaj projekt predviđen u financijskom planu upravog odjela.

**3. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Drugim Izmjenama i dopunama Proračuna Grada Novske za 2019. godinu ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 1.950.948,00 kn (3,12 % u odnosu na planirano) i sada iznose 64.480.073,00 kn. Sredstva se realiziraju kroz 12 različitih programa koji su obuhvaćeni financijskim planom rashoda upravnog odjela, a koje provodi 14 službenika i dva vježbenika.

**Tablica broj 2 : Prikaz izmjena programa Upravnog odjela za gospodarstvo, poljoprivredu, komunalni sustav i prostorno uređenje za 2019. godinu**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u Proračunu za 2019.** | **Naziv programa** | **Proračun za 2019.** | **II. Izmjene i dopune Proračuna za 2019.** | **Iznos povećanja ili smanjenja** |
| 1. | 1001 | Javna uprava i administracija | 3.411.190,00 | 3.334.098,00 | -77.092,00 |
| 2. | 1002 | Upravljanje imovinom | 3.852.600,00 | 3.698.844,00 | -153.756,00 |
| 3. | 1003 | Projektiranje i građenje objekata u vlasništvu Grada | 17.257.011,00 | 21.277.751,00 | 4.020.740,00 |
| 4. | 1004 | Održavanje objekata i uređaja komunalne infrastrukture | 5.050.000,00 | 4.680.000,00 | -370.000,00 |
| 5. | 1005 | Projektiranje i građenje objekata i uređaja komunalne infrastrukture | 20.500.000,00 | 20.480.078,00 | -19.922,00 |
| 6. | 1006 | Zaštita okoliša | 1.948.909,00 | 1.128.164,00 | -820.745,00 |
| 7. | 1007 | Zdravstvo | 371.700,00 | 371.700,00 | 0,00 |
| 8. | 1008 | Organiziranje i provođenje zaštite i spašavanja | 3.902.715,00 | 3.773.938,00 | -128.777,00 |
| 9. | 1009 | Prostorno uređenje i unapređenje stanovanja | 415.000,00 | 403.000,00 | -12.000,00 |
| 10. | 1010 | Gospodarstvo | 4.440.000,00 | 4.002.500,00 | -437.500,00 |
| 11. | 1019 | Poticanje razvoja turizma | 1.380.000,00 | 1.330.000,00 | -50.000,00 |
|  | **12 programa** | **Ukupno** | **62.529.125,00** | **64.480.073,00** | **1.950.948,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti povećavaju se za 16.082,00 kn, te sada iznose 2.742.441,00 kn.Ova promjena se odnosi na usklađenje stavki: *plaće-javni radovi* i *doprinosi na plaće-javni radovi,* a prema stvarno potrebnim sredstvima za ovu namjenu.

**3.1.2. Aktivnost 1001 A100002 Materijalno-financijski rashodi**

Sredstva za financiranje ove aktivnosti smanjuju se za 143.174,00 kn, te sada iznose 463.457,00 kn.

Unutar aktivnosti smanjuju se sredstva za intelektualne usluge, naknada za Bisnode software (služi za praćenje rada i financijskih pokazatelja poslovnih subjekata u Hrvatskoj) i članarina u Lokalnoj akcijskoj grupi. Istovremeno, povećavaju se sredstva za ostale nespomenute rashode poslovanja i troškovi prijevoza radnika na javnim radovima. Uvode se dvije nove pozicije, a to su trošak stručnog ispita za vježbenike, troškovi dostave rješenja za komunalnu naknadu (postupci obustave ovrhe). U potpunosti se brišu sredstva za nagradni natječaj za projekt uređenja Trga dr. F. Tuđmana, jer u ovom trenutku ne postoji mogućnost realizacije ovog projekta.

**3.1.3. Tekući projekt 1001 T100003 Nabava opreme**

Sredstva za financiranje ovog projekta povećavaju se za 50.000,00 kn te sada iznose 128.200,00 kn. Povećanje se odnosi na troškove kupnje računala i računalne opreme (kupnja i instalacija u sustav pet računala s pratećim programima za nove službenike).

**3.2. Program 1002 UPRAVLJANJE IMOVINOM**

**4.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti povećavaju se za 1.150,00 kn, te sada iznose 604.450,00 kn. Povećanje se odnosi na novu poziciju rashoda s koje se namiruje razlika trošarine pri isporuci plina koja greškom dobavljača nije bila obračunata u razdoblju 2014.-2015. godine.

**3.2.2. Kapitalni projekt 1002 K100001 Otkup zemljišta**

Sredstva za financiranje ovog projekta smanjuju se za 243.000,00 kn, te sada iznose 422.000,00 kn. U ovom trenutku se neće otkupljivati zemljište koje spaja gradsku tržnicu s Zagrebačkom ulicom u Novskoj, te se za iznos koji je bio planiran za tu namjenu umanjuje pozicija.

**3.2.3. Kapitalni projekt 1002 K100002 Nabava opreme**

Sredstva za financiranje ovog projekta povećavaju se za 36.000,00 kn, te sada iznose 429.300,00 kn. Ovim dodatnim sredstvima se planira nabava stolica i stolova za društveni dom u Bročicama, stolice za gradsku kuglanu i prostor HVIDRA-e.

**3.2.4. Tekući projekt 1002 T100003 Legalizacija objekata u vlasništvu grada**

Sredstva za financiranje ovog projekta smanjuju se za 50.000,00 kn, te sada iznose 50.000,00 kn. Procjenjuje se da su to dostatna sredstva u ovom trenutku.

**3.2.5. Tekući projekt 1002 T100007 Održavanje športskih objekata**

Sredstva za financiranje ovog projekta povećavaju se za 150.000,00 kn, te sada iznose 270.000,00 kn. Povećanje se odnosi na dvije nove pozicije, a to su uređenje prostora u Centru za mlade (u sportskoj dvorani u Novskoj) i izrada fasade na svlačionici u Jazavici.

**3.2.6. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta smanjuju se za 47.906,00 kn, te sada iznose 1.708.094,00 kn. Kroz ovu promjenu je iskazano smanjenje rashoda predviđenih za sanaciju krova na knjižnici (Novska) i održavanje domova, povećanje rashoda za popravak krova na sportskoj dvorani i uvođenje novih pozicija rashoda za materijal i energiju, zatim rashodi za pripremne radove na zgradi Novokoma-prostor za NORA-u, osvjetljenje zgrade „Pismo“, za nabavu jarbola i zastava za dom u Voćarici i nadstrešnica za gradske aute*.*

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100005 Izrada projektne dokumentacije**

Sredstva za financiranje ovog projekta smanjuju se za 495.500,00 kn, te sada iznose 989.500,00 kn. Kroz ovu promjenu je iskazano smanjenje na pozicijama rashoda predviđenih za projekte energetske obnove sedam društvenih domova, projektiranje zgrade SREC-a (Sportsko-edukacijsko-rekreacijski-centar) i projekt obnove pet starih kuća u Staroj Subockoj, ukidanje pozicije za projektiranje zgrade DVD-a Novska (u ovom trenutku neće se raditi), povećanje pozicije geodetskih radova SREC-a, te ukidanje pozicija planiranih za proizvodnu halu u PZN-glavni projekt i proizvodna hala u PZN-geodetski radovi, jer se za njih otvara poseban program u proračunu.

**3.3.2. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta povećavaju se za 1.861.840,00 kn te sada iznose 4.861.840,00 kn. Radovi na izgradnji vrtića su započeti 2018. godine u kojoj nisu realizirani u planiranom iznosu, pa se uslijed toga ukazala potreba za povećanjem sredstava u 2019. godini.

**3.3.3. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Ovaj projekt nije bio planiran u 2019. godini budući da je trebao biti završen u 2018. godini. No zbog objektivnih razloga došlo je do produženja roka izrade projektne dokumentacije u 2019. godini., pa se stoga otvara ovaj program u iznosu od 517.459,00 kn, jer su to sredstva potrebna za završetak projekta. Ovim sredstvima se plaća izrada projektne dokumentacije, konzervatorsko-restauratorski radovi, ishođenje vodopravnih uvjeta, trošak vodnog doprinosa i revizija projektne dokumentacije.

**3.3.4. Kapitalni projekt 1003 K100013 Energetska obnova Hrvatskog doma u Novoj Subockoj**

Sredstva za financiranje ovog projekta povećavaju se za 434.951,00 kn te sada iznose 1.038.651,00 kn. Povećanje nastaje iz razloga što je investicija na obnovi započeta u 2018. i nastavljena u 2019. godini. Ukazala se potreba za poravnanjem sredstava u skladu s realiziranim u 2018. godini. U trenutku pisanja ovog izvješća, radovi na obnovi su završeni i obavljen je tehnički pregled, te se očekuje primopredaja objekta.

**3.3.5. Kapitalni projekt 1003 K100017 Projekt stambeno-poslovne zgrade u Ulici blaženog Alojzija Stepinca u Novskoj**

Sredstva za financiranje ovog projekta povećavaju se za iznos od 161.115,00 kn te sada iznose 361.115,00 kn. Povećavaju se planirana sredstva na poziciji izrada glavnog projekta i uvode nove pozicije, a to su izrada idejnog projekta i geodetski i geomehanički radovi. Cilj je izgradnja kompleksa od tri stambeno-poslovne zgrade u Ulici blaženog Alojzija Stepinca.

**3.3.6. Kapitalni projekt 1003 K100018 Kulturni centar za mlade**

Ovo je novi projekt i odnosi se na uređenje prostora u bivšoj područnoj školi u Jazavici za potrebe izviđača i ostalih udruga iz Jazavice i okolnih naselja. Projekt se planira u iznosu od 1.102.125,00 kn (740.000,00 kn iz pomoći). Planirana proračunska sredstva su predviđena za izradu projektne dokumentacije za obnovu i prenamjenu zgrade, prateće elaborate (zaštita od požara, zaštita na radu), te za radove na uređenju prizemlja. Objekt i prateće zemljište je darovano u vlasništvo Gradu od strane Osnovne škole Rajić.

**3.3.7. Kapitalni projekt 1003 K100019 Poljoprivredno-edukacijski centar Borovac**

Ovo je novi projekt i odnosi se na uređenje prostora u bivšoj područnoj školi u Borovcu. Prostor bi služio kao poduzetnički inkubator u proizvodnji prehrambenih proizvoda, prvenstveno sira i mliječnih proizvoda, te meda. Projekt se planira u iznosu od 190.000,00 kn (76.500,00 kn iz pomoći), i to za izradu projektne dokumentacije za obnovu i prenamjenu zgrade. Zgrada je dobivena na korištenje na rok od 15 godina.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti smanjuju se za 370.000,00 kn, te sada iznose 1.130.000,00 kn. Kroz ovu aktivnost se održavaju nerazvrstane ceste i poljski putovi. Procjena je da su ova sredstva dostatna za održavanje nerazvrstanih cesta (1.030.000,00 kn) i poljskih putova (100.000,00 kn).

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta povećavaju se za 2.500,00 kn te sada iznose 302.500,00 kn. Smanjena je pozicija za izrada ostalih projektnih dokumentacija koja služi kao rezerva, ukoliko se ukaže potreba za projektiranjem koje nije bilo planirano u proračunu, u iznosu od 47.500,00 kn. Otvorena je nova pozicija rashoda za projektiranje nadstrešnice i javnog parkinga s fotonaponskim panelima u Poduzetničkoj zoni Novska u iznosu od 50.000,00 kn. Radi se o parkirališnim mjestima uz prometnicu u PZN iznad kojih bi se postavile nadstrešnice s fotonaponskim ćelijama za proizvodnju struje.

**3.5.2. Kapitalni projekt 1005 K100013 Proširenje javne rasvjete**

Sredstva za financiranje ovog projekta povećavaju se za 48.000,00 kn te sada iznose 148.000,00 kn. Povećanje je nastalo uvođenjem dvije nove pozicije, a to su projekt rasvjete u Aveniji 62. samostalne bojne ZNG-a u iznosu od 40.000,00 kn i geodetski radovi za rasvjetu istoj ulici u iznosu od 8.000,00 kn.

**3.5.3. Kapitalni projekt 1005 K100014 Mrtvačnica u Voćarici**

Sredstva za financiranje ovog projekta smanjuju se za 20.000,00 kn te sada iznose 700.000,00 kn.Ovo smanjenje se odnosi na ukidanje pozicije rashoda planiranih za projektnu dokumentaciju, jer u ovoj godini neće biti potrebe za projektiranjem niti izmjenama projekta, budući da su potrebne izmjene troškovnika izrađene u 2018. godini.

**3.5.4. Kapitalni projekt 1005 K100015 Poduzetnička zona Novska**

Sredstva za financiranje ovog projekta smanjuju se za 1.100.000,00 kn te sada iznose 3.600.000,00 kn.Ovo smanjenje se odnosi na smanjenje troška izgradnje industrijskog kolosijeka za 500.000,00 kn i brisanje pozicije rashoda planiranih za radove na kanalizaciji, jer u ovom trenutku nema sredstava za realizaciju ove pozicije.

**3.5.5. Kapitalni projekt 1005 K100017 Rekonstrukcija Selske ulice u Novoj Subockoj**

Ovo je novi projekt u ovoj godini planiran s iznosom od 77.100,00 kn. Rekonstrukcija Selske ulice je rađena u 2018. godini i trebala je tada biti završena. Budući da još uvijek nije završena, kroz ovaj kapitalni projekt se osiguravaju sredstva za njen završetak u 2019. godini.

**3.5.6. Kapitalni projekt 1005 K100018 Rekonstrukcija Ulice Torine u Novoj Subockoj**

Ovo je novi projekt u ovoj godini planiran s 260.000,00 kn. Ovim sredstvima se planira prevući asfaltni zastor u Ulici Torine, kroz pojačano održavanje ulice.

**3.5.7. Kapitalni projekt 1005 K100026 Aglomeracija**

Sredstva za financiranje ovog projekta smanjuju se za 400.000,00 kn te sada iznose 365.000,00 kn. Radi se o kapitalnoj pomoći trgovačkom društvu Vodovod Novska d.o.o. Prema dosadašnjoj realizaciji procjena je da će ova sredstva biti dostatna za trošak rješavanja imovinsko-pravnih poslova (sklapanje ugovora o pravu služnosti, javnobilježnička naknada), do kraja godine, na projektu *Aglomeracija Novska*. Smanjenje se odnosi na poziciju *Aglomeracija-izgradnja*, jer se u ovom trenutku radovi ne izvode. Potrebno je provesti postupak javne nabave koji će trajati nekoliko mjeseci, stoga se ova sredstva planira za druge namjene.

**3.5.8. Kapitalni projekt 1005 K100028 Rekonstrukcija nerazvrstane ceste u Staroj Subockoj**

Ovo je novi projekt u ovoj godini planiran s 2.659.803,00 kn. Rekonstrukcija ove ulice je započela u 2018. godini i trebala je tada biti završena. Budući da je uslijed opravdanih razloga došlo do produženja roka za izgradnju u 2019. godini, kroz ovaj kapitalni projekt se osiguravaju sredstva za njen završetak u ovoj godini. U trenutku pisanja ovog izvješća radovi su završeni i dogovoren je tehnički pregled.

**3.5.9. Kapitalni projekt 1005 K100029 Rekonstrukcija županijske ceste u Bročicama**

I ovo je novi projekt u ovoj godini planiran s iznosom od 63.175,00 kn. Rekonstrukcija ove ulice je započela u 2018. godini i trebala je tada biti završena. Budući da je uslijed opravdanih razloga došlo do produženja roka za izgradnju u 2019. godini, ponovnim otvaranjem ovog kapitalnog projekta se osiguravaju sredstva za njen završetak u ovoj godini. U trenutku pisanja ovog izvješća radovi su gotovo završeni i očekuje se ubrzo tehnički pregled.

**3.5.10. Kapitalni projekt 1005 K100033 Nogostup Novska-Bročice**

I ovaj projekt se prenio iz 2018. u 2019. godinu, iako je trebao biti završen u 2018. godini. Stoga se ponovo planira u iznosu od 82.000,00 kn. Zbog produžetka radova na rekonstrukciji ceste i promjene konfiguracije terena moralo se čekati s projektiranjem nogostupa do završetka radova na cesti. Planirana sredstva su dostatna za završetak projekta u 2019. godini. U trenutku pisanja ovog izvješća izdana je lokacijska dozvola za ovaj projekt.

**3.5.11. Kapitalni projekt 1005 K100034 Nogostup Brestača-Nova Subocka**

Ovaj projekt se također prenio iz 2018. u 2019. godinu, iako je trebao biti završen u 2018. godini. Stoga se ovaj kapitalni projekt ponovno planira drugim izmjenama Proračuna u iznosu od 85.000,00 kn. Planirana sredstva su dostatna za završetak projekta u 2019. godini. U trenutku pisanja ovog izvješća izdana je lokacijska dozvola za ovaj projekt.

**3.5.12. Kapitalni projekt 1005 K100035 Kanalizacija Brestača-Nova Subocka**

Sredstva za financiranje ovog projekta smanjuju se za 500.000,00 kn, te sada iznose 50.000,00 kn. Ovim sredstvima se sufinancira nastavak izgradnje kanalizacijske mreže u naselju Nova Subocka. Do smanjenja je došlo iz razloga što u ovom trenutku ne postoji potreba za tim iznosom, pa je on prenamjenjen za druge projekte. Kad se ukaže potreba za ovim sredstvima, ona će biti osigurana jednim od narednih rebalansa.

**3.5.13. Kapitalni projekt 1005 K100036 Kružni tok D47-Obrtnička ulica u Novskoj**

Ovaj projekt se također prenio iz 2018. u 2019. godinu, iako je trebao biti završen u 2018. godini, te nije planiran u 2019. godini. Planirana sredstva u iznosu od 137.500,00 kn su dostatna za završetak projekta u 2019. godini. Projekt je u fazi izrade idejnog projekta potrebnog za prikupljanje posebnih uvjeta. Očekuje se izrada projektne dokumentacija i ishođenje građevne dozvole do kraja ove godine.

 **3.5.14. Kapitalni projekt 1005 K100037 Rekonstrukcija Ribičke ulice u Bročicama**

Sredstva za financiranje ovog projekta smanjuju se za 1.600.000,00 kn, te sada iznose 20.000,00 kn. Smanjenje se odnosi na ukidanje pozicije rekonstrukcija Ribičke ulice (radovi) u Bročicama, iz razloga što je prethodno potrebno izraditi parcelaciju prema izdanoj lokacijskoj dozvoli i riješiti imovinsko-pravne odnose na predmetnom zemljištu. Ovo je preduvjet za izdavanje građevinske dozvole prema već izrađenom projektu. Budući da je procjena da će ovaj postupak trajati oko šest mjeseci, te uzimajući u obzir i tri mjeseca za javnu nabavu, radovi se neće moći započeti u ovoj godini. Planiranih 20.000,00 je dostatno za trošak izrade parcelacijskog elaborata.

**3.5.15. Kapitalni projekt 1005 K100038 Kružni tok na križanju Osječke, Zagrebačke i Tomislavove ulice u Novskoj**

Sredstva za financiranje ovog projekta povećavaju se za 20.000,00 kn, te sada iznose 2.820.000,00 kn. Smanjena je pozicija *Kružni tok u centru-radovi* za iznos od 100.000,00 kn i otvorena nova pozicija *Kružni tok u centru-projektna dokumentacija* u iznosu od 120.000,00 kn. Iz ovih promjena proizašlo je spomenuto povećanje. Projekt kružnog toka je u fazi prikupljanja posebnih uvjeta.

**3.5.16. Kapitalni projekt 1005 K100039 Rekonstrukcija županijske ceste Stara Subocka-Plesmo**

Sredstva za financiranje ovog projekta smanjuju se za 87.500,00 kn, te sada iznose 2.412.500,00 kn. Do ovog smanjenja je došlo temeljem izrađenog projektantskog troškovnika za rekonstrukciju predmetne ceste i objavljenog postupka javne nabave. Projekt se financira u omjeru 50 % : 50 % od strane Županijske uprave za ceste SMŽ-a i Grada Novske. Planirana sredstva su udjel Grada Novske.

**3.5.17. Kapitalni projekt 1005 K100040 Rekonstrukcija istočnog odvojka ulice u Staroj Subockoj**

Ovo je novootvoreni projekt. Sredstva za financiranje ovog projekta planiraju se u iznosu od 320.000,00 kn za izvanrednu rekonstrukcija istočnog odvojka ceste u Staroj Subockoj. Slijedi postupak jednostavne nabave i odabir izvođača, te početak radova.

**3.5.18. Kapitalni projekt 1005 K100041 Rekonstrukcija zavoja Novska-Stari Grabovac**

Ovo je novootvoreni projekt. Sredstva za financiranje ovog projekta planiraju se u iznosu od 132.500,00 kn za rekonstrukciju zavoja na spoju Novska-Stari Grabovac. Budući da se radi o županijskoj cesti, nositelj projekta je ŽUC SMŽ-a. Planirana sredstva su udjel Grada Novske.

**3.6. Program 1006 ZAŠTITA OKOLIŠA**

**3.6.1. Kapitalni projekt 1006 K100001 Sanacija deponije Kurjakana**

Sredstva za financiranje ovog projekta smanjuju se za 993.750,00 kn, te sada iznose 6.250,00 kn. Smanjenje se odnosi na izgradnju treće kazete za odlaganje miješanog otpada. Budući da su to sredstva Fonda za zaštitu okoliša, a u Fondu su stava da ta kazeta još nije potrebna, briše se ova pozicija u 2019. godini, te će se planirati u narednim godinama.

**3.6.2. Kapitalni projekt 1006 K100002 Nabava komunalne opreme**

Sredstva za financiranje ovog projekta povećavaju se za 150.000,00 kn, te sada iznose 610.000,00 kn. Povećanje se odnosi na uvođenje dvije nove pozicije, *sanacija divljih odlagališta* u iznosu od 50.000,00 kn i *nabava kompostera* u iznosu 100.000,00 kn. Komposteri će se podijeliti zainteresiranim kućanstvima s ciljem odvojenog prikupljanja biootpada.

**3.6.3. Tekući projekt 1006 T100003 #bitno je (na)učiti gospodariti otpadom**

Sredstva za financiranje ovog projekta povećavaju se za 23.005,00 kn, te sada iznose 511.914,00 kn. Povećanje se odnosi na troškove obilaska postojećih pogona za preradu biootpada (zainteresirani građani, u edukativne svrhe, zbog planirane gradnje pogona za preradu biootpada u PZN) i donaciju osnovnim školama za potrebe provođenja edukativnih radionica na temu gospodarenje otpadom.

**3.7. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**3.7.1.Aktivnost 1008 A100001 Sufinanciranje rada VZG**

Sredstva za financiranje ovog projekta povećavaju se za 1.223,00 kn, te sada iznose 1.273.331,00 kn. Povećanje se odnosi na kapitalnu donaciju (10 stolica) DVD-u Rajić.

**3.7.2. Glava 00402 50686 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u Proračunu za 2019.** | **Naziv programa** | **Proračun za 2019.** | **II. izmjene i dopune Proračuna za 2019.** | **Iznos povećanja ili smanjenja** |
| 1. | 1008 | Organiziranje i provođenje zaštite i spašavanja | 2.580.607,00 | 2.450.607,00 | -130.000,00 |
|  |  | **Ukupno** | **2.580.607,00** | **2.450.607,00** | **-130.000,00** |

**3.7.2.1. Kapitalni projekt 1008 K100001 Nabava opreme za JVP**

Sredstva za financiranje ovog projekta smanjuju se za 130.000,00 kn, te sada iznose 70.500,00 kn. Smanjenje se odnosi na ukidanje pozicije rashoda za prijevozna sredstva. Naime, planirana je nabava automobila za potrebe Javne vatrogasne postrojbe, no procjena je da automobil u ovom trenutku još nije potreban. Stoga su ova sredstva planirana za druge namjene.

**3.8. Program 1009 PROSTORNO UREĐENJE I UNAPREĐENJE STANOVANJA**

**3.8.1. Aktivnost 1009 A100001 Geodetsko-katastarske usluge**

Sredstva za financiranje ovog projekta smanjuju se za 12.000,00 kn, te sada iznose 288.000,00 kn. Do smanjenja je došlo uslijed smanjene realizacije na poziciji *Geodetsko- katastarske usluge*. Procjena je da će ova sredstva biti dostatna do kraja godine.

**3.9. PROGRAM 1010 GOSPODARSTVO**

**3.9.1. Kapitalni projekt 1010 K100001 Razvoj infrastrukture širokopojasnog Interneta**

Naveden projekt je bio planiran i u cijelosti realiziran u 2018. godini. Budući se pojavila potreba za izradom dodatne dokumentacije na ovom projektu (zbog promjena u postupku nabave), ovaj projekt je predviđen u iznosu od 25.000,00 kn.

**3.9.2. Tekući projekt 1010 T100002 Razvoj malog gospodarstva**

Sredstva za financiranje ovog projekta smanjuju se za 462.500,00 kn te sada iznose 2.577.500,00 kn. Smanjenje je izvršeno na poziciji rashoda za sufinanciranje energetske obnove zgrada na području grada za iznos od 500.000,00 kn, te ova pozicija sad iznosi 500.000,00 kn. Otvorena je nova pozicija pod nazivom *Agrodetika-softver* u iznosu od 37.500,00 kn. S ove pozicije će se platiti programski paket potreban u postupku prodaje i davanja u zakup poljoprivrednog zemljišta u vlasništvu RH.

**3.10. PROGRAM 1019 POTICANJE RAZVOJA TURIZMA**

**3.10.1. Tekući projekt 1019 T100004 Turistička infrastruktura**

Ovaj projekt se smanjuje za 50.000,00 kn, te sada iznosi 230.000,00 kn. Smanjenje se odnosi na poziciju ukrasa za blagdane, koja se u cijelosti ukida, jer ove godine nema potrebe za kupovinom novih ukrasa. Ova sredstva su utrošena u druge namjene.